CELEX: 62020TN0337
Language: lv
Date: 2020-05-27 00:00:00
Title: Lieta T-337/20: Prasība, kas celta 2020. gada 27. maijā – Hochmann Marketing/EUIPO (“bittorrent”)

3.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 255/25
            
         
      Prasība, kas celta 2020. gada 27. maijā – Hochmann Marketing/EUIPO (“bittorrent”)
      (Lieta T-337/20)
      (2020/C 255/32)
      Tiesvedības valoda – vācu
      
         Lietas dalībnieki
      
      
         Prasītāja: Hochmann Marketing GmbH (Neu-Isenburg, Vācija) (pārstāvis: J. Jennings, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Informācija par procesu EUIPO
         
      
      
         Attiecīgā strīdus preču zīme: Eiropas Savienības vārdiska preču zīme “bittorrent” – Eiropas Savienības preču zīme Nr. 3 216 439
      
         Apstrīdētais lēmums: EUIPO Apelācijas ceturtās padomes 2020. gada 30. marta lēmums lietā R 187/2020-4
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu;
               
            
                  —
               
               
                  piespriest EUIPO atlīdzināt tiesāšanās izdevumus.
               
            
         Izvirzītie pamati:
      
      
                  —
               
               
                  rupja tiesību kļūda, jo pārvēršana par Austrijas preču zīmi neesot skaidri izslēgta;
               
            
                  —
               
               
                  Eiropas Savienības Pamattiesību hartas 47. panta pārkāpums, kā arī patvaļīgs pieņēmums, ka prasītāja nevienā brīdī neesot pamatoti norādījusi, ka ir jāpieņem, ka izmantošana Austrijā ir notikusi;
               
            
                  —
               
               
                  Eiropas Parlamenta un Padomes Regulas (ES) 2017/1001 103. panta 1. punkta pārkāpums;
               
            
                  —
               
               
                  smags procesuāls pārkāpums un tiesību kļūda, jo Apelācijas padome neievērojot EUIPO konstatējumu un izteikto vēlmi, ka pārvēršana par Vācijas preču zīmi ir notikusi tiesiski;
               
            
                  —
               
               
                  Eiropas Savienības Pamattiesību hartas 47. panta pārkāpums, atkārtoti neievērojot lietā C-118/18 P iesniegtos izmantošanas pierādījumus;
               
            
                  —
               
               
                  procesuāls pārkāpums un Eiropas Savienības Pamattiesību hartas 47. panta pārkāpums, jo prasītājai esot saimnieciskā interese tiesvedības iznākumā;
               
            
                  —
               
               
                  smags procesuāls pārkāpums un tiesību kļūda, jo esot tikuši ņemti vērā personas, kas iestājusies lietā, 2019. gada 23. septembra procesuālajā rakstā paustie argumenti attiecībā uz to, ka prasītājas valsts preču zīmes reģistrācijas pieteikums esot ticis iesniegts ļaunticīgi;
               
            
                  —
               
               
                  rupja tiesību kļūda, izslēdzot pārvēršanu atbilstoši Eiropas Parlamenta un Padomes Regulas (ES) 2017/1001 139. panta 2. punkta a) apakšpunktam, pamatojoties uz spriedumu lietā C-149/11;
               
            
                  —
               
               
                  smags procesuāls pārkāpums un tiesību kļūda, jo EUIPO viedoklis esot ticis pieprasīts tikai pēc Austrijas preču zīmes atzīšanas par spēkā neesošu un EUIPO līdz šai dienai neesot paudis nostāju par prasītājas pārvēršanas pieteikumā norādītajiem argumentiem;
               
            
                  —
               
               
                  tiesību kļūda saistībā ar lēmumu par izdevumiem.